Das Vermächtnis (Film 2014)

Das Vermächtnis ass e lëtzebuergesche Kuerzfilm an däitscher Sprooch vum Yasin Özen. En hat seng Première 2014 um Discovery Zone Luxembourg City Film Festival. E gouf vum CNA, de Feierblumm Productions an dem Service national de la jeunesse, produzéiert. D'Geschicht vum Film ass d'Adaptatioun vum Dréibuch, dat 2013 de Concours "Crème Fraîche" um Discovery Zone Luxembourg City Film Festival gewonnen hat.

Ëm wat geet et am Film?
D'Welt, wéi mir se kennen, huet opgehalen z'existéieren. De leschte Mënsch op der Welt huet näischt Besseres ze dinn, wéi dat, wat e schonn ëmmer gemaach huet: E botzt weiderhin eng verloosse Militärbasis.

Mä wéi hie bei enger Expeditioun an d'Ëmgéigend e Camcorder fënnt, mengt en, eng Missioun fir sech entdeckt ze hunn. E wëll dat lescht Testament vun der Mënschheet festhalen.

 Um Spaweck 
 Filmographie vum CNA
 Short Film Catalog - Festival de Cannes, Festival Corner

 Kuckt och 
 Lëscht vu lëtzebuergesche Filmer

Kategorie:Lëtzebuergesch Kuerzfilmer
Kategorie:Lëtzebuergesch Filmer
Kategorie:Filmer 2014